[{"text_idx": "#000002", "text": "Laste ja noorukite vaimse tervise keskuse kabinetid"}, {"text_idx": "#000004", "text": "Andmete kogumine praktika ja andmekaitse lepingu so\u0303lmimiseks\nTartu U\u0308likooli Kliinikumi insuldika\u0308sitlus \u2013 ladus ja inimkeskne raviteekond kogu teeninduspiirkonnas\nTartu Linnavalitsuse projekt \u201cHoolduskoordinatsiooni arendamine Tartu linnas\u201d\nEel- ja a\u0308rianalu\u0308u\u0308s insuldi- ja infarktihaigete haiglaravi digitaalseks juhtimiseks\nPersonaalmeditsiini kliinilised juhtprojektid rinnava\u0308hi ja su\u0308dame-veresoonkonna haiguste ta\u0308ppisennetuses\nPsoriaasi patsiendi terviklik ja\u0308lgimine raviteekonnal ja haiguse a\u0308genemiste ennetamine"}, {"text_idx": "#000006", "text": "Tartu U\u0308likooli Kliinikumi insuldika\u0308sitlus \u2013 ladus ja inimkeskne raviteekond kogu teeninduspiirkonnas\nTartu Linnavalitsuse projekt \u201cHoolduskoordinatsiooni arendamine Tartu linnas\u201d\nEel- ja a\u0308rianalu\u0308u\u0308s insuldi- ja infarktihaigete haiglaravi digitaalseks juhtimiseks\nPersonaalmeditsiini kliinilised juhtprojektid rinnava\u0308hi ja su\u0308dame-veresoonkonna haiguste ta\u0308ppisennetuses\nPsoriaasi patsiendi terviklik ja\u0308lgimine raviteekonnal ja haiguse a\u0308genemiste ennetamine"}, {"text_idx": "#000007", "text": "Palliatiivravi toetab patsienti elu keerulisematel aegadel (22.08.2022)"}, {"text_idx": "#000008", "text": "Tartu U\u0308likooli Kliinikumis alustas selle aasta ma\u0308rtsis to\u0308o\u0308d palliatiivravi osakond, kus lisaks statsionaarile saab tasapisi tuule tiibadesse ka ambulatoorne ja pa\u0308evaravi. Statsionaari tegevus juba ka\u0308ib, kokku 22 voodikohal pakutakse nii palliatiiv- kui hospiitsravi."}, {"text_idx": "#000009", "text": "Palliatiivravi mo\u0303iste ajas muutunud. Varem na\u0308hti palliatiivravi kui su\u0308mptomaatilist ravi ainult haiguse finaalstaadiumis, kui kuratiivne ravi enam vo\u0303imalik ei olnud. Eesma\u0308rgiks oli leevendada raske haige vaevusi, kergendada suremisprotsessi. Praegu ka\u0308sitletakse seda osana patsiendi raviteekonnast. Haiguse su\u0308venedes suureneb palliatiivravi osakaal vo\u0303rdva\u0308a\u0308rselt sellega, kuidas haiguse ravi vo\u0303imalused ja vahendid ammenduvad."}, {"text_idx": "#000010", "text": "Eesma\u0308rk on sama, patsienti toetada ja vaevusi va\u0308hendada, aga see algab juba varem, peaks toimuma tervishoiu igal tasemel ja juurde on toodud ka patsiendi la\u0308hedased, tema pere, so\u0303brad. Tegelikult vo\u0303iks patsient saada nii hingelist, sotsiaalset, vaimset kui ka fu\u0308u\u0308silist toetust kohe pa\u0308rast raske haiguse diagnoosi saamist."}, {"text_idx": "#000011", "text": "Palliatiivravi u\u0308lesandeks on elukvaliteedi toetamine ja vo\u0303imalusel parandamine patsientidel, kellel on raske haigus, mis takistab neil igapa\u0308evast toimimist ning kel varasemad rutiinsed tegevused muutuvad eneseu\u0308letuslikuks ettevo\u0303tmiseks, milleks sageli ja\u0308a\u0308b vajaka jo\u0303ust ning energiast. Haigestumise to\u0303ttu ei jaksa nad ka\u0308ia to\u0308o\u0308l, vo\u0303tta osa sotsiaalsetest su\u0308ndmustest, kardavad olla perele koormaks. Lisanduda vo\u0303ib ka hirm tuleviku suhtes, teadmatus oodatava ees vo\u0303ib haige patsiendi elutahte ning tegutsemisjo\u0303u kustutada liiga varakult. Me saame natukenegi nende koormat kergendada, mo\u0303istes nende seisundit ja pakkudes o\u0303leko\u0303rsi, et ta\u0308nane argipa\u0308ev pisut valguseku\u0308llasem na\u0308iks. Patsienti tuleb na\u0308ha kui tervikut, vo\u0303tame arvesse tema vajadusi ja vo\u0303imalusel soove."}, {"text_idx": "#000012", "text": "Palliatiivravi osakonnas on patsientide ko\u0303ige sagedasem kaebus valu, mida tunnetatakse palju tugevamalt, kui sellele kaasub teisi su\u0308mptomeid nagu iiveldus, oksendamine, ko\u0303hukinnisus, va\u0308simus, no\u0303rkus, o\u0303hupuudustunne jne. Su\u0308mptomid vo\u0303ivad olla tingitud nii po\u0303hihaigusest kui selle ravist vo\u0303i hoopis kaasuvatest haigustest. Lisaks tugevdavad valu negatiivsed emotsioonid, nagu hirm, u\u0308ksindustunne, teadmatus, lootusetus. Sellepa\u0308rast ra\u0308a\u0308gime me totaalsest valust, milles on lisaks fu\u0308u\u0308silisele komponendile mitmed muud faktorid, millega tuleb samaaegselt tegelda."}, {"text_idx": "#000013", "text": "Patsiendi vaevuste ja vajadustega tegelemine on meeskonnato\u0308o\u0308 ning nendest la\u0308htuvalt tehakse valik, millised meeskonnaliikmed haigega tegelevad. Palliatiivravi meeskonda kuuluvad o\u0303de-koordinaator, arstid, o\u0303ed, hooldusto\u0308o\u0308tajad, hingehoidja, sotsiaalto\u0308o\u0308taja ning vajadusel kaasatakse ka teiste erialade spetsialiste."}, {"text_idx": "#000014", "text": "Osa palliatiivravi to\u0308o\u0308protsessist on suhtlemine patsiendi la\u0308hedastega, kes sageli vajavad samuti sotsiaalset ja hingelist tuge. Pakume vajadusel la\u0308hedastele no\u0303ustamist, kus kaardistame patsiendi ja la\u0308hedaste vajadused, pu\u0308u\u0308ame leida u\u0308hised eesma\u0308rgid ja vo\u0303imalused, kuidas neid ellu viia."}, {"text_idx": "#000015", "text": "Kui haigus on arenenud nii kaugele, et tervendav ravi ei ole kahjuks vo\u0303imalik, ning arst, teades patsiendi prognoosi, ei usu teda poole aasta pa\u0308rast enam kohtavat, kuulub selline patsient hospiitsravi sihtgruppi. Hospiits on palliatiivravi osa, mis pakub toetust ja hoolt ravimatu haiguse viimases faasis olevale patsiendile, vo\u0303imaldades tal va\u0308a\u0308rikalt ja vaevuseid va\u0308hendades elupa\u0308evade lo\u0303puni elada ja va\u0308a\u0308rikalt ka elust lahkuda."}, {"text_idx": "#000016", "text": "Hospiitsis po\u0303hihaiguse raviga ei tegelda, patsiendi suhtes on raviarst vastu vo\u0303tnud ravimahu piirangu otsuse \u201eaktiivravi lo\u0303petamine, parim toetav ravi\u201c. Keskendutakse allesja\u0308a\u0308nud elu kvaliteedi sa\u0308ilitamisele, su\u0308mptomite leevendamisele ning emotsionaalsele ja hingelisele toetusele."}, {"text_idx": "#000017", "text": "Kuna peame patsiendi emotsionaalset toetust va\u0308ga oluliseks, lubame tema juurde pereliikmeid ja la\u0308hedasi, kuid soovitavalt u\u0308he- vo\u0303i kahekaupa, et patsienti mitte liigselt koormata. Hospiitsi patsientide juures on la\u0308hedastel vo\u0303imalik eelneval kokkuleppel viibida isegi o\u0308o\u0308pa\u0308evaringselt, vo\u0303tta osa patsiendi hooldustoimingutest, toitmisest-jootmisest vo\u0303i lihtsalt veeta u\u0308hiselt va\u0308a\u0308rtuslikku aega."}, {"text_idx": "#000018", "text": "Samamoodi nagu su\u0308nd, on ka surm elukaare loomulik osa. Teadmatus on see, mis po\u0303hjustab hirmu. Surma teema va\u0308ltimine, sellest mitte ra\u0308a\u0308kimine ainult su\u0308vendab hirmu. La\u0308hedase kaotus, olles pika ja raske haiguse to\u0303ttu ootuspa\u0308rane, on traumeeriv protsess. Ka personal kiindub tihti oma patsientidesse ja leinab nende lahkudes."}, {"text_idx": "#000019", "text": "Kuna hospiits on elulo\u0303puravi, siis meie jaoks ei ole patsiendi surm la\u0308bikukkumine. Eesma\u0308rk on, et patsient saaks lahkuda va\u0308a\u0308rikalt, valuvabalt ja turvalises keskkonnas. Personali toetamiseks toimuvad osakonnas meeskonnavestlused, supervisioonid. Samuti mo\u0303jub positiivselt ja annab jo\u0303udu patsiendi la\u0308hedaste ta\u0308nulikkus. Meie inimesed on empaatilised ja teineteisele toeks, aitavad ku\u0308u\u0308narnukitunne ja koolitused. Hea suhtlemisoskus on siin to\u0308o\u0308tamise alus."}, {"text_idx": "#000020", "text": "Mille poolest erineb hospiits o\u0303endusabist?"}, {"text_idx": "#000021", "text": "Erinevus hospiitsi ja o\u0303endusabi patsiendi vahel on patsiendi vajadused. Kui o\u0303endusabi patsiendid on haiglas, et taastuda ja suunduda edasi koju vo\u0303i hooldekodusse, siis hospiitsis on patsiendid elulo\u0303puravil.Palliatiivravi ambulatoorsele vastuvo\u0303tule ja statsionaari ravile saab patsienti suunata perearst vo\u0303i eriarst. Osakonda suunamise osas no\u0303ustab o\u0303de-koordinaator telefonil 731 7113."}, {"text_idx": "#000024", "text": "Tervishoiuteenuse osutamise u\u0308ldtingimusedIsikuandmete to\u0308o\u0308tlemise u\u0308ldtingimusedKliinikumi Leht"}]